section_heading: Uhićenje i suđenje
paragraph_text: 1995. student engleskog na sveučilištu Brigham Young primijetio je da je roman Josepha Conrada, Tajni agent, iz 1907. možda potaknuo Unabombera na napade na profesore i znanost. Lik u romanu, poznat pod nadimkom Profesor, također je odbacio karijeru sveučilišnog profesora te postao pustinjak. Ovo je dodatno potvrđeno nakon uhićenja Kaczynskog kada su istražitelji otkrili da je on kao dječak doista imao tu knjigu te da ju je nekoliko puta pročitao, a prilikom putovanja se koristio pseudonimima Conrad i Konrad.